《满庭芳 秦淮水榭听人度《桃花扇》乐府》
清代·杨夔生

荡屋春风，连江梦雨，碧光微逗朝丝。哀筝一拍，几柱玉参差。

寂寞寒涛东起，兴亡恨、付与歌儿。人何处，荒凉酒社，鸱啸蒋侯祠。

相思。红泪尽，幅巾短发，重感栖迟。便沙才董白，唱遍新词。

总是风花无赖，春欲去、我正愁时。凭阑望，青旗腰鼓，惆怅六朝诗。

作者简介：杨夔生，（1781-1841），字伯夔，金匮人，芳灿子，官顺天蓟州知州。有《真松阁词》六卷。